Din is-sena, bħas-snin l- imgħoddija, sejrin niltaqgħu ma' San Gejtanu. Din id-darba fil- Belt qadima ta' Malta - Imdina. Il-Katidral ta' San Pawl- Mdina F'wieħed mill-altari tal-ġenb tal-Katidral ta' San Pawl l-Imdina, niltaqgħu ma' San Gejtanu li jinsab fit-tieni nava tal-lemin hekk kif tidħol mill-bieb prinċipali. L-altar ta' San Gejtanu twaqqaf bil-fondi tal-Kardinal Fabrizio Sciberras Testaferrata u l- familja Apap Bologna. Dan l-altar, li nbena fil-bidu tas-seklu 18, huwa rikk ħafna fl-irħam li għandu u huwa fost l-isbah li nsibu f'dan it-tempju. Il-pittura li hija ta' Mattia Preti jew skola tiegħu, hija dominata mill-Madonna tal-Pilar bil-Bambin li qed tippreżenta lil Binha lil San Gejtanu. Fuq ix-xellug tal-kwadru naraw lil San Filippu Neri. Kien hemm spekulazzjoni min seta' kien dan il-qaddis jekk hux San Nikola jew San Pubbliju, iżda il-Monsinjur u Professur Vinċenz Borg (li huwa ħabib tal-Mons. Mattew Chircop), aċċertani li dan hu San Filippu Neri. Fuq il-lemin fuq, naraw lil San Ġużepp li qiegħed imil fuq il-figura ta' San Gejtanu. Wara l- figura ta' San Gejtanu mbagħad naraw lil Gran Mastru Nikol Cotoner, li kien Gran Mastru ta' Malta bejn l-1663 u l-1680. Hawnhekk tajjeb wieħed isemmi li kważi ċert li bis-saħħa ta' dan il-Gran Mastru li daħlet id-devozzjoni lejn il-Qaddis tagħna f'Malta. Taħt dawn il-figuri nsibu dehra tal-Gżejjer Maltin. Hawnhekk, għal darb'oħra, qed naraw lill- Qaddis tagħna qed iħares lill-Gżejjer Maltin, bħal ma hu muri fil-knisja ta' San Pawl tal-Belt Valletta. F'din il-pittura wkoll naraw l-arma tal-familja Bolo- gna li għandhom il-qabar f'din il-kappella. San Gejtanu fil-Mużew tal-Katidral ta' l-Imdina Fil-Mużew tal-Katidral ta' l-Imdina nsibu kwadru mdaqqas ta' San Gejtanu. F'dan il-kwadru naraw tlett kwarti tal-figura tal-Qaddis, bis-suttana, u madwar għonqu, liebes il-Co/lar of the Order of the Golden Fleece (ma stajtx naqlibha għall-Malti). sia Lk L-I SAN GEJTANU FIL-BE LT TA' L-IMDINA Kif nafu l- kitba kienet waħda mill-armi li l-Qaddis tagħna. kien juża kontra l-ħażen u l- ereżijiet. Wara l-ktieb qed iżomm ukoll il- ġilju, simbolu tal- 7) Purita'. Bl-id l-oħra mbagħad qed jurina l- messaġġ tal-ktieb. Il- pittura hija ta' skola Naplitana u saret għal ħabta tas-seklu 18. Skond l-istoriku Antonio Espinosa Rodriguez, dan il-kwadru ġie misluf mill-Ġiżwiti. Il-kwadru huwa ta' daqs 99.5 x 74 ċentimetri u jinsab f'sala numru 9 ta' l-istess mużew. San Gejtanu fil-Knisja tal-Madonna tal-Karmnu l-Imdina Kwadru antik tal-Qaddis tagħna bejn wieħed u ieħor ta' daqs 75 x 50 ċentimetri, jinsab fis-sagristija tal-knisja tal-Madonna tal-Karmnu. F'dan il-kwadru naraw lill-Qaddis bil-Bambin fuq dirgħajh. Din il- knisja hija sabiħa u miksija b'irħam aħmar, li nistqarr li qatt ma kont dħalt fiha. Meta tkellimt mal-Patri Karmelitan Sandro Vella qalli li jiddispjaċih li ma jistax itini nformazzjoni dwar dan il-kwadru li barra li hu antik ħafna, ilu ħafna fil-knisja wkoll. Iżda qalli li jaħseb li kien ingħata lill-knisja b'xi wegħda. jew inkella b'rigal minn xi familja ta' l-Imdina. Dan għaliex hemm kwadru ieħor tad-daqs tiegħu bi gwarniċ identiku wkoll, n- naħa l-oħra tas-sagristija li jidher li hu ta' l-istess epoka.